Marcellus Boulestin

**Marcellus Boulestin**, nomine pleno natali *Xavier-Marcel Boulestin* (Pictavii anno 14 Aprilis 1877 natus; Lutetiae mortuus die 20 Septembris 1943), fuit diurnarius Francogallicus, restaurator Londinii versatus, auctor librorum Anglicorum de re coquinaria. Ab anno 1899, sicut Colette et Curnonsky aliique nonnulli, scripta composuit sub aegide Willy, quorum nonnulla sub nomine suo divulgaverit. Popinam ***Restaurant Boulestin*** Londinii anno 1926 exeunte condidit, quae usque in annum 1994 a successoribus conducta erit. Liber eius celeberrimus, titulo *Simple French Cooking for English Homes* (1923), a recensoribus plurimis laudatus, usque in annum 2011 iterum impressus est. In libellis *New Yorker* anno 1932 Marcellum Boulestin, eo tempore celeberrimo, Donaldus Moffat "philosophiae mensarum doctorem" laudavit, "legatum iuxta Anglos in rebus coquinariis, sagacem Franciae optimatem, cosmopolitanum, vigentem lepidumque commentatorem, popinarum Londiniensium omnium optimae gestorem."

## Iuvenis 
[thumb|[Max Beerbohm, ''L'Hypocrite sanctifié* (1905): involucrum.]]
Pictavii apud aviam atque cum matre in communi S. Eulaliae praefecturae Dordoniae educatus est. Ibi cibos rurales iuvenis magno pretio aestimare didicit. Studia iurum Burdigalae suscipiens, ubi iam commentationes criticae de musica apud libellos *Courrier musical* scribebat, mox Lutetiam petivit collaboratorque fit Henrici Gauthier-Villars agnomine *Willy* (cui a secretis meruit) huiusque uxoris Colette. Sub nomine suo dialogum *Le Pacte* anno 1899 divulgavit. Anscharium Wilde moriturum anno fere 1900 observavit "senectute defessus, potationes apud *Grand Café* sumentem". Angliam bis brevius visitavit fabulamque Anglicam a Max Beerbohm scriptam Francogallice anno 1905 convertit. Amici his annis de eo ipso scribebat, Colette qui personam "Hicksem, puerum elegantem", *un garçon précieux*, et Willy qui "Blackspot" delineavit "Londiniensem fastidiosissimum", *un parfait swell londonien''. Sed Willy in memorabilibus post mortem editis characterem "Marcelli" multo pellucidius patefecit:
:Iste Marcellus modice improbus, magnopere paederastes erat: de hac re iactitabat. Olim dum suadebam, ne rixatores macellariosve furciferosve varios, quibus deliciabatur, quaesiverit sed (mares praeferens) ephebos graciliores delicatosque et pulchellos, 'Ratiocinare!' mihi respondet: 'haud dentiscalpii venatum eo' (''Ce Marcel était un peu filou et énormément pédéraste. Il s'en vantait. Un jour que je lui déconseillais la fréquentation des apaches, garçons-bouchers et divers costauds dont il faisait ses délices, lui conseillant de leur préférer, puis qui'il voulait du masculin, des gosses encore gracieux d'une jolie sveltesse éphébique: Pensez-vous, me dit-il, je ne suis pas pour cure-dents*).

Ab anno 1906 Londinii habitavit ubi scriptores histrionesque aut homosexuales aut bisexuales frequentavit, Alfredum Douglas et  olim Anscharii Wilde amicos, Somerset Maugham, , Cosmo Gordon-Lennox. Cum hoc se ab anno 1911 ornatorem aedificiorum stylo Francico recentissimo proposuit, taberna nomine *Décoration Moderne* condito, bono successu. Francogallice his annis tam congeriem commentationum musicalium quam mythistorias eroticas edidit. Anno 1914 Franciam redire statuit: in exercitum receptus in Flandria militavit librosque breves nonnullos cum pictore Ioanne Aemilio Laboureur Namnetensi, quem iam apud Willy cognoverat, divulgari curavit. 

## Gastronomus et popinarius 
thumb|*Les Fréquentations de Maurice: mœurs de Londres* (1912, pseudonymo Sidney Place): involucrum
Bello peracto Londinium rediit, ubi opus ornationis aedificiorum rursus suscipere temptabat: tabulas Modigliani, rasiones Laboureur, textilia Dufy, ornationes Poiret venditabat, sed emolumentis minimis. Victu carens, librum praeceptorum culinariorum apud domum editorialem Heinemann proposuit: ita *Simple French Cooking for English Homes* ("Coquina Francica facilis in usum domorum Anglicorum") optimo successu anno 1923 divulgaverit, a pluribus amicis diurnariis laudatum. Recensionem dedit, citationibus fartam, inter alii plures "Penelope" diarii Aberdoniensis:
:Illis praeceptis obtemperare possunt "qui bonam, qui mediocrem, qui nullam coquam habeant". Simplicissimis cibis aliquid insolitum praecepit (etiam carotis rapisque "lepiditatem iuventutis" postulat). Naturalem suam facetiam ubique ebullire sinit, iucundissime eo loco ubi risottum mandat: "In sartaginem libram oryza iacias. Ne laves. Ut faciem et manus et conscientiam tibi laves: ne oryzam usquam laves." 

Post duos fere annos cum consorte Alexandro Adair se coquum proposuit ad cenas privatas parandas: primum iussu Virginiae Woolf scriptricem Dorotheaeque Todd editricem libellorum *Vogue* operam dedit.denuo affixo *Restaurant Boulestin*, gerente Alexandro Adair. Boulestin insuper artem coquinariam docebat apud pantopolium *Fortnum & Mason's*. Popinam ambo anno 1925 condiderunt ad , ornatoribus Clough Williams-Ellis et Allan Walton, nomine *Restaurant Français*, sed a pluribus modo Francico *chez Boulestin* nuncupatam, archimagiro ab initio Bigorre Perpinianensi qui antea Lutetiae versabatur. Anno 1926 exeunte ad  (*Covent Garden*) se removerunt sub novo nomine *restaurant Boulestin*, gerente ab anno 1933 Francisco Toye. Novam popinam ornabant Ioannes Aemilius Laboureur, Maria Laurencin, Albertus Groult, textilibus Radulphi Dufy circumpositis.

Carnes bubulae ovinaeque, cramum, butyrum ex Anglia proveniebant, sed holera, fructus, casei, coffeum e Francia per aëroplana importabantur. Media popina conspiciebatur lagena maxima spiritus vini anno 1869 nati, assiduam curam tam potionum quam ciborum satis monstrans. Libri Anglici Francogallicique a Boulestin scripti aderant. Fercula specialia enumerabantur "potagia rustica, frusta soleae modo Robin, astacus cum cramo e vino Portugallico, crispae Nicole, ova spongia Boulestin,  e Chambertino, crispae Verlaine" (*Potages paysans, Filets de sole Robin, Homard crème au porto, Crêpes Nicole, Omelette Boulestin, Nantais au Chambertin, Crêpes Verlaine*). Crispae Suzette modo optimo ibi conficiebantur. Crispae media mensa palam convivarum parabantur; etiam volatilia venaticia sicut rusticolae et anates media mensa dispertiebantur. 

Diurnarii popinam stylo Francico gestam et cenas modo Gallico paratas pretioque immodico sub aegide gastronomi celeberrimi praebitas cantabant. Frequentabant illustres et divitiores: Margarita Rhondda, libellorum *Time and Tide* editrix, cum collegis pluribus ab Winifred Holtby enumeratis:
:Die Iovis prandio delicioso aderam apud Boulestin in popina subterranea prope Hortum Conventus, symposiarcha domina Rhondda, ut scriptores *Time and Tide* incurrerem. Convivabamur Rosa Macaulay, Sylvia Townsend Warner,  theatri , Vera Brittain, Margarita West, E. M. Delafield egoque" (*On Thursday I went to a most delightful lunch given at Boulestin’s, a French underground restaurant near Covent Garden, by Lady Rhondda, to meet contributors to *Time and Tide*. There were Rose Macaulay, Sylvia Townsend Warner ... Lillian Bayliss of the Old Vic, Vera, Margaret West, E.M. Delafield and me*).

Insuper frequentabant Georgius Bernardus Shaw, G. K. Chesterton, Ivor Novello, Sergius Djagilev, Natalis Coward, Caecilius Beaton, qui "pulchellissimam Londinii popinam" nuncupavit, Haroldus Nicolson, Sybilla Colefax, , Alfredus Noyes, Osbertus et Sacheverell Sitwell, Ivor Spencer-Churchill, Sybilla Cholmondeley, Baba de Faucigny-Lucinge,  (*Spi*), Ian Fleming, Die 7 Maii 1930 ipse Boulestin ad cenam apud popinam suam  invitavit A. E. Housman et Grant Richards.

His annis Boulestin libros plures de coquina et gastronomia divulgaverit, pictore saepe Laboureur, collaboratore nonnumquam Adair. Anno 1937 et usque in 1939 praecepta culinaria sua in serie televisifica BBC *Cook's Night Out* ("coqua tua exeunte") viva voce promulgavit, omnium primum ova spongia. Hoc praeceptum necnon alia, ab eo programmatibus librisque divulgatis, celebria facta sunt, inter quae perna e cramo (*jambon à la crème*), iecur vitellinum fornace coctum (*foie de veau au four*).

## Senectus 
thumb|*Aspects sentimentaux du front anglais* (1916, pseudonymo Bertie Angle): involucrum
Villam rusticam cum consorte Adair iuxta Soorts-Hossegor in praefectura Landarum acquisiverat. Hac in villa ambo aestivare solebant, ibique bello mundano secundo subito incepto manebant, sed sub obsidione Germanorum Adair cives Anglicus anno 1940 Lutetiae incarceratus est. Boulestin cum eo Lutetiam petivit, ubi anno 1943 mortuus est.

Popina Londiniensis, hoc modo a dominis relicta, loco suo subterraneo supervixit. Ibi bello mundano II saeviente cenavit Alexander Waugh scriptor et gastronomus:
:Apotheca vinorum excellentissima domini Boulestin intacta manebat. Ibi latuit grex lagenarum parvarum vini ** – anni nativitatis obliviscor. Statuimus cenam nostram neque vino Portugallico neque elixire quodam sed hac potione complere, quam sensim et sensualiter delibuimus.
Popina Boulestin usque in annum 1994 a conditorum successoribus conducta est.

## Scripta 
thumb|*Simple French Cooking for English Homes* (1923): involucrum
; Libri
* 1899 (praefatore Willy) : *Le Pacte: dialogue*. Lutetiae: Société libre des gens de lettres
* 1905 (interpres) : Max Beerbohm, *L'Hypocrite sanctifié*. Lutetiae: Mercure de France; de hoc libro
* 1911 (cum Francisco Toye) : *The Swing of the Pendulum*. Londinii: Eveleigh Nash
* 1912 : *Tableaux de Londres* (congeries commentationum). Lutetiae: Dorbon aîné
* 1912 (pseudonymo Sidney Place) : *Les Fréquentations de Maurice: mœurs de Londres*. Lutetiae: Dorbon aîné
* 1916 (pseudonymo Bertie Angle; pictore J.-E. Laboureur) : *Aspects sentimentaux du front anglais*. Lutetiae: Dorbon aîné Textus apud Gallica
* 1916 (pictore J.-E. Laboureur) : *Dans les Flandres britanniques*. Lutetiae: Dorbon aîné; Textus
* 1919 (praefator) : J.-E. Laboureur, *Les Rouges et noirs. Ten sketches of the First Army concert party*. Lutetiae: Plon et Louvain; de hoc libro
* 1920 (pictore J.-E. Laboureur) : *The New Keepsake for the Year 1921*. Lutetiae: C. Bloch; Textus
* 1923 : *Simple French Cooking for English Homes*. Londinii: Heinemann
** impressio recentissima: Londinii: Quadrille Books, 2011
* 1925 : 
* 1925 : *The Conduct of the Kitchen: How to Keep a Good Table for Sixteen Shillings a Week*. Londinii: Heinemann
* 1925 (praefator) : Nina Toye, A. H. Adair, *Drinks—Long & Short*. Londinii: Heinemann; Textus
** versio Francogallica, interprete Philibert Le Huby [i.e. J.-E. Laboureur] : *Petits et grands verres, choix des meilleurs cocktails*. Lutetiae: Au Sans Pareil, 1927; Textus; de hoc libro; iterum
* 1926 (editor) : *Subtle Seasoning: a little book of recipes*. Vigorniae: Lea and Perrins
* 1928 (cum Suzanne Laboureur; pictore J.-E. Laboureur) : *Petits et grands plats ou le Trésor des amateurs de vraie cuisine*: Lutetiae: Au Sans Pareil
* 1928 (praefator) : A. H. Adair, *Dinners Long and Short*. Londinii: Victor Gollancz De hoc libro
* 1930 : *À Londres, naguère ...* Lutetiae: Fayard
** versio Anglica, interprete A. H. Adair: *Ease and Endurance*. Londinii: Home and Van Thal, 1948; imagines ex hac editione sumptae
* 1930 (cum Jason Hill; pictore Cedric Morris) : *Herbs, Salads, and Seasonings*. Londinii: Heinemann
* 1931 : 
* 1932 (cum A. H. Adair) : *Savouries and Hors-d'oeuvre: One Hundred & Twenty-Seven Ways of Preparing*. Londinii: Heinemann
* 1932 (cum A. H. Adair) : *Potatoes: One Hundred & One Ways of Cooking*. Londinii: Heinemann
* 1932 (cum A. H. Adair) : *Eggs: One Hundred & Twenty Ways of Cooking*. Londinii: Heinemann
* 1933 : *What Shall We Have to Drink?* Londinii: Heinemann
* 1934 (pictore J.-E. Laboureur) : *Having Crossed the Channel: an account of travel on the Continent, with special reference to food and cooking.*. Londinii: Heinemann
* 1935 : *The Evening Standard Book of Menus*. Londinii: Heinemann
* 1936 : 
* 1937 (pictore J.-E. Laboureur) : *The Finer Cooking, or, Dishes for Parties*. 2 voll. Londinii: Cassell
* 1945 : *Paris-Londres aux environs de 1900; souvenirs inédits*. Lutetiae: Fayard
* 1952 (edd. Elvia Firuski, Maurice Firuski) : *The Best of Boulestin*. Lodinii: Heinemann
* 1971 (editore anonymo) : *Recipes of Boulestin: selected from 'The best of Boulestin', 'Simple French cooking for English homes', 'The "Evening Standard" book of menus', 'What shall we have today?' and 'A second helping'''. Londinii: Heinemann; exemplar mutuabile impressionis recentioris

; Commentationes selectae
* 1910 : "Le socialisme dans l'Or du Rhin" in *Revue musicale de la Société internationale de musique*
* 1911 : "Le couronnement des rois d'Angleterre" in *Revue musicale de la Société internationale de musique* (Maio 1911)
* 1911 : "Le problématique avenir de l'opéra en Angleterre" in *Revue musicale de la Société internationale de musique* (Martio 1911)
* 1912 : "La Flûte enchantée à Cambridge" in *Revue musicale de la Société internationale de musique* (Martio 1912)
* 1913 : "Post Georgian" in *The Blue Review* (Iulio 1913)
* 1914 : "Les post-elgariens ou la jeune école anglaise" in*Revue musicale de la Société internationale de musique* (Ianuario 1914)
* 1933 : "The Troubles of Tipping" in *Daily Telegraph* (25 Martii 1933)

; Cinematographica et televisifica selecta
* 1936 : "A Party Dish" ("ferculum convivale": pellicula brevis sine voce) situs difficilis
* 1937 : 

## Notae 
## Bibliographia 
* Brigid Allen, "Boulestin, (Xavier) Marcel (1878–1943)" in 
* 
* Elizabeth David, "Having Crossed the Channel: the work of X. Marcel Boulestin" in *Wine and Food* (vere 1965); reimpressa in Elizabeth David, *An Omelette and a Glass of Wine* (1984)
* 
* 
* Michael Parkin, *A Salute to Marcel Boulestin & Jean-Emile Laboureur: an exhibition of artists associated with the Restaurant Boulestin*. Londinii: Michael Parkin Fine Art, 1981; de hoc libro
* 

## Nexus externi 
* 
*  
* ; vide etiam "Mr. A. H. Adair", "The Viscountess Rhondda" 
* 

Categoria:Artifices Angliae
Categoria:Auctores Anglici
Categoria:Diurnarii Franciae
Categoria:Popinarii
Categoria:Scriptores Angliae
Categoria:Scriptores de re cibaria
Categoria:Scriptores Franciae
Categoria:Scriptores mythistoriarum Angliae